cyanic-selkie/wikianc huggingface dataset:
சம்சர் ரகுமான்
இறப்பு
1990 ஆம் ஆண்டின் இறுதியில் அவரது உடல்நிலை மோசமாக இருந்தது. இரண்டு சந்தர்ப்பங்களில் அவருக்கு இருதய அறுவை சிகிச்சை செய்யப்பட்டது. 12 நாட்கள் கோமா நிலையில் இருந்த இவர் இதயம் மற்றும் சிறுநீரக செயலிழப்பு காரணமாக ஆகஸ்ட் 17, 2006 அன்று இறந்தார். அப்போது அவருக்கு வயது 76 ஆகும்.
அஞ்சலி
மரணத்திற்குப் பின் அக்டோபர் 23, 2018 அன்று ரஹ்மானின் 89 வது பிறந்தநாளில் கூகிள் கேலிச் சித்திரம் மூலம் அவரை கௌரவித்தது.
விருதுகள்
ஆடம்ஜி விருது (1962) பங்களா அகாடமி இலக்கிய விருது (1969)
ஏகுஷே படக் (1977) ஸ்வாதிநாதா திபோஷ் விருது (1991)
ஜப்பானின் மிட்சுபிஷி விருது (1992) இந்தியாவைச் சேர்ந்த ஆனந்த புரோஷ்கர் (1994).
குறிப்புகள்
பகுப்பு:வங்காள மக்கள் பகுப்பு:2006 இறப்புகள் பகுப்பு:1929 பிறப்புகள்
டெனிஸ் பால்ட்ரி
டெனிஸ் பால்ட்ரி (Dennis Baldry, பிறப்பு: திசம்பர் 26 1931), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 131 முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1953-1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெனிஸ் பால்ட்ரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1931 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
சாசியா சையத்
சாசியா சையத் (Shazia Syed) ஒரு பாக்கித்தானிய தொழிலதிபர் ஆவார், இவர் தற்போது யுனிலீவரில் குளோபல் பானங்களின் செயலாட்சித் துணைத் தலைவராக உள்ளார். ஷீவாஸ் யூனிலீவர் பாக்கித்தான் லிமிடெட்டின் தலைவரும் தலைமை நிர்வாக அதிகாரியாக, நவம்பர் 2015 முதல் பிப்ரவரி 2020 வரை இருந்தார். அதற்கு முன் இவர் நவம்பர் 2013 முதல் அக்டோபர் 2015 வரை யூனிலீவர் இலங்கையின் தலைவராக பணியாற்றினார்.
நிறுவனத்தில் தனது 30 ஆண்டுகளில், இவர் நிறுவனத்தின் அனைத்து துறைகள் மற்றும் பிரிவுகளில் பணியாற்றியுள்ளார்.
கல்வி மற்றும் தனிப்பட்ட வாழ்க்கை
சாஜியா பாக்கித்தானில் உள்ள கைபர்-பக்துன்க்வா என்ற சிறிய கிராமத்தில் பிறந்தார். சையத் கிளேட்டன் மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.
இவருக்கு திருமணமாகி இரண்டு குழந்தைகள் உள்ளன
தொழில் வாழ்க்கை
அக்டோபர் 1989 இல் யுனிலீவர் நிறுவனத்தில் சேர்ந்த சையத், மேலாண்மை பயிற்சியாளராக தனது தொழில் வாழ்க்கையைத் தொடங்கினார்.
டிசம்பர் 2000 இல், இவர் வியட்நாமிற்கு சென்றார், அங்கு யூனிலீவர் வியட்நாமில் வணிக அலகு தலைவராக நியமிக்கப்பட்டார். இவர் டிசம்பர் 2003 வரை மூன்று ஆண்டுகள் அங்கு பணியாற்றினார்.
ஜனவரி 2004 இல், இவர் பாக்கித்தானுக்குத் திரும்பினார் மற்றும் 2009 இல் புத்துணர்வூட்டுதல் சந்தைப்படுத்தல் துணைத் தலைவராக ஆவதற்கு முன்பு யூனிலீவர் பாக்கிஸ்தான் வரையறுக்கப்பட்ட குழுமத்தின் வீடு மற்றும் சுய பாதுகாப்பு பொருட்களின் வணிக பிரிவின் தலைவராக இருந்தார்.
ஏப்ரல் 2009 இல், இவர் நிர்வாக இயக்குனராக யூனிலீவர் பாக்கிஸ்தான் வரையறுக்கப்பட்ட குழுமத்தில் நியமிக்கப்பட்டார் அதே நேரத்தில் உனிலீவர் உணவக நிறுவனத்தில் இயக்குநாராகப் பணியாற்றினார். 2009 ஆம் ஆண்டில், பாக்கித்தானின் யூனிலீவரில் பனிக்கூழ் வணிகத்திற்கு ஒரு வருடம் தலைமை தாங்கினார்.
இவர் ஜனவரி 2010 முதல் மார்ச் 2016 வரை யூனிலீவர் பாக்கிஸ்தான் ஃபுட்ஸ் வரையறுக்கப்பட்ட குழுமத்தின் செயல் இயக்குனராகப் பணியாற்றினார். நவம்பர் 2013 இல் யூனிலீவர் ஸ்ரீலங்கா வரையறுக்கப்பட்ட குழுமத்தின் நிறுவனத்தின் முதல் பெண் தலைவராக ஆவதற்கு முன்பு யூனிலீவர் பாக்கித்தான் வரையறுக்கப்பட்ட குழுமத்தின் நிறுவனத்தின் நிர்வாக இயக்குனர் மற்றும் வாடிக்கையாளர் மேம்பாட்டுத் துணைத் தலைவராக பணியாற்றினார். சையத்தின் தலைமையின் கீழ், யூனிலீவர் இலங்கை வணிகம் பரவலான வளர்ச்சியைக் கண்டது. அக்டோபர் 2015 வரை யூனிலீவர் இலங்கையின் தலைவராக இருந்தார். இவர் ஏப்ரல் 2014 இல் யுனிலீவர் பாக்கித்தானில் நிர்வாக இயக்குநரானார். நவம்பர் 2015 இல், இவர் யூனிலீவர் பாக்கித்தான் வரையறுக்கப்பட்ட குழுமத்தில் தலைவராகவும் தலைமை நிர்வாக அதிகாரியாகவும் ஆனார். மார்ச் 2016 இல், சையதுக்கு யூனிலீவர் பாக்கிஸ்தான் ஃபுட்ஸ் வரையறுக்கப்பட்ட குழுமத்தின் தலைமை நிர்வாக அதிகாரியாக கூடுதல் பொறுப்பு வழங்கப்பட்டது. இப்போது இவர் யுனிலீவர் தலைமை அலுவலகமான ரோட்டர்டாமில் உலகளாவிய செயலாட்சித் தலைவராக உள்ளார்.
விருதுகள் மற்றும் அங்கீகாரம்
ஜூலை 2015 இல், இலங்கையின் பெண்கள் மேலாண்மை சையதுக்கு, "சிறந்த சர்வதேச மகளிர் தலைமைத்துவத்திற்கான" விருதை வழங்கியது.
2016 ஆம் ஆண்டில், தி எக்ஸ்பிரசு திரிப்யூன், கூட்டாண்மை உலகில், பாக்கித்தானின் மிகவும் அங்கீகரிக்கப்பட்ட ஆளுமைகளில் ஒருவராக இவரை குறிப்பிட்டது.
இவர் பாக்கித்தான் வணிக குழுவின் இயக்குநராகவும், தேசிய மேலாண்மை அறக்கட்டளையின் ஆளுநர் குழுவில் உறுப்பினராகவும், பாக்கித்தானின் டியூக் ஆஃப் எடின்பர்க் விருது அறக்கட்டளையின் அறங்காவலராகவும் பணியாற்றுகிறார்.
சான்றுகள்
பகுப்பு:வாழும் நபர்கள் பகுப்பு:பெண் தொழிலதிபர்கள்
பெரியபாளையம் பவானி அம்மன் கோயில்
பெரியபாளையம் பவானி அம்மன் கோயில் அல்லது பாளயத்தம்மன் கோயில் சென்னையில் இருந்து சுமார் 45 கி.மீ. தொலைவில், திருவள்ளூர் மாவட்டத்தில், குண்டூர் செல்லும் வழியில், பெரியபாளையம் என்ற ஊரில் ஆரணி ஆற்றங்கரையில் அமைந்துள்ளது.
அம்மனின் திருக்கோலம்
பவானி அம்மன் தனது முன்புற வலது கையில் சக்தி ஆயுதம். பின் புறக்கரத்தில் சக்கராயுதம். இடது பின் கையில் சங்கு முன்புறக் கையில் கபாலம் ஏந்தியுள்ளது. இந்தக் கபாலத்தில் கலையரசி, அலையரசி, மலையரசி மூவரும் இருப்பதாக ஐதீகம்.
பிரார்த்தனைகள்
.
வெளி இணைப்புகள்
பகுப்பு:திருவள்ளூர் மாவட்டத்திலுள்ள அம்மன் கோயில்கள்
காட்டு மா
காட்டு மா Mangifera zeylanica (சிங்களம்: ඇටඹ) எனப்படுவது மிக உயரமாக வளரும் மாவினத் தாவரம் ஒன்றாகும். இது இலங்கைக்கு அகணியமான தாவரம். இலங்கையின் உலர் வலயத்திலும் தாழ்நில ஈரவலயத்திலும் இத்தாவரம் காணப்படுகிறது. சிங்கராஜக் காட்டிலும் இதன் மிகப் பெரிய மரங்கள் காணப்படுகின்றன.
இத்தாவரம் தடித்த பட்டையையும் சிறிய இலைகளையும் கொண்டது. இதன் பழங்கள் மிக இனிப்பானவையும் சுவை மிக்கவையும் ஆகும்.
தெற்கு கூம்பு
தெற்கு கூம்பு என்பது தென் அமெரிக்கா கண்டத்தின் தெற்கு பகுதி ஆகும். இது மகர ரேகை பகுதியை சுற்றிய தென் அமெரிக்கா நாடுகளை உள்ளடக்கியது.
பாரம்பரியமாக இப் பகுதி அர்ஜென்டீனா, சிலி மற்றும் உருகுவே ஆகிய தென் அமெரிக்க நாடுகளை உள்ளடக்கியது. மேற்கே பசிபிக் பெருங்கடலாலும், கிழக்கே அட்லாண்டிக் கடலாலும் சூழப்பட்டு உள்ளது. தெற்கில் பசிபிக் மற்றும் அட்லாண்டிக் கடல்களுக்கு இடையே உள்ள சந்திப்பில் அமைந்த இது அண்டார்க்டிக்காவிற்கு மிக அருகில் உள்ள கண்டப்பகுதி பகுதி ஆகும். சமூக, பொருளாதார மற்றும் அரசியல் புவியியல் அடிப்படையில், தெற்கு கூம்பு அர்ஜென்டீனா, சிலி, உருகுவே மற்றும் சில நேரங்களில் தெற்கு மற்றும் தென்கிழக்கு (சாவ் பாலோ) பிரேசில் பகுதியையும் உள்ளடக்கியது. அதன் பரந்த வரையறையில் தெற்கு கூம்பு தெற்கு பொலிவியா மற்றும் தெற்கு பராகுவே பகுதிகளையும் உள்ளடக்கியது(பொதுவான வரலாறு மற்றும் புவியியல் ஆகியவற்றின் காரணமாக).
மேற்கோள்கள்
பகுப்பு:புவியியல் பகுப்பு:நில அமைப்புகள் பகுப்பு:தென் அமெரிக்கப் புவியியல்
சம்சுல் ரஹ்மான்
சம்சுல் ரஹ்மான் (Shamsur Rahman), பிறப்பு: சூன் 5 1988, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 12, ஏ-தர போட்டிகள் 12 ஆகியவற்றில் கலந்து கொண்டுள்ளார்.
அழகாபுரி ஐநூற்று நங்கையம்மன் கோயில்
அழகாபுரி ஐநூற்று நங்கையம்மன் கோயில் தமிழ்நாட்டில் திருநெல்வேலி மாவட்டம், அழகாபுரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஐநூற்றி நங்கையம்மன் சன்னதியும், விநாயகர், சிவன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோடாலிகருப்பூர் மாரியம்மன் கோயில்
கோடாலிகருப்பூர் மாரியம்மன் கோயில் தமிழ்நாட்டில் அரியலூர் மாவட்டம், கோடாலிகருப்பூர் என்னும் ஊரில் அமைந்துள்ள மாரியம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இண்டோல்-3-அசிட்டால்டிகைடு
தாமிர அமீன் ஆக்சிடேசு, ஆல்டிகைடு டியைதரோசனேசு எக்சு (மைட்டோகாண்டிரியா), அமீன் ஆக்சிடேசு பி, கொழுப்பு ஆல்டிகைடு டியைதரோசனேசு, 4-டிரைமெத்தலமினோபியூட்டரால்டிகைடு டியைதரோசனேசு, ஆல்டிகைடு டியைதரோசனேசு, ஆல்டிகைடு டியைதரோசனேசு என்.ஏ.டி+, ஆல்டிகைடு டியைதரோசனேசு 7 உறுப்பினர் ஏ1, அமீன் அக்சிடேசு ஏ, ஆல்டிகைடு டியைதரோசனேசு 1ஏ3 போன்ற நொதிகளின் அடி மூலக்கூறாக இண்டோல்-3-அசிட்டால்டிகைடு உள்ளது.
புற இணைப்புகள்
.
பகுப்பு:ஆல்டிகைடுகள் பகுப்பு:ஆக்சின்கள் பகுப்பு:இண்டோல்கள்
இந்திய வாக்காளர் குழு
இந்தியாவின் வாக்காளர் குழு (Indian electoral college) என்பது இந்தியாவின் குடியரசுத் தலைவரை தேர்ந்தெடுக்க மாநிலங்களின் சட்டமன்ற உறுப்பினர்களுக்கும் மக்களவை, மாநிலங்களவை உறுப்பினர்களுக்கும் இந்திய அரசியலமைப்புச் சட்டம் 55(2) பிரிவு வழங்கியுள்ள உரிமைகளில் ஒன்றாகும்.
பதிவு:
வாக்காளர் குழுவில் இடம் பெற்றுள்ளவர்கள்: குறிப்பு: நியமிக்கப்பட்ட உறுப்பினர்களுக்கு வாக்குரிமை இல்லை.
ஒரு குறிப்பிட்ட மாநில சட்டமன்ற உறுப்பினரின் வாக்குக்கு வாக்காளர் குழுவில் அதிக்கப்படும் மதிப்பு = மாநிலத்தின் மக்கள்தொகை / (தேர்ந்தெடுக்கப்பட்ட உறுப்பினர்களின் எண்ணிக்கை X 1000)
அரன்சுவேசு அரண்மனை
அரன்சுவேசு அரண்மனை (Palacio Real de Aranjuez) என்ற எசுப்பானிய அரண்மனை அரன்சுவேசு நகரத்தில் அமைந்த்துள்ளது. இது எசுப்பானிய அரசர் தங்குவதற்காக கட்டப்பட்டது. இந்த அரண்மனை பொது மக்களின் பார்வைக்காக திறந்து வைத்துள்ளனர். இது இரண்டாம் பிலிப்பால் அமைக்கப்பட்டது. இது பதினெட்டாம் நூற்றாண்டின் நடுப்பகுதியில் கட்டி முடிக்கப்பட்டது.
வெளி இணைப்புக்கள்
பகுப்பு:எசுப்பானிய அரண்மனைகள் பகுப்பு:எசுப்பானிய அருங்காட்சியகங்கள் பகுப்பு:எசுப்பானிய உலக பாரம்பரியக் களங்கள்
இந்திய வாக்காளர் குழு
பதிவு:
குடியரசுத்தலைவரை தேர்ந்தெடுக்க கீழ்கண்டவாறு ஒவ்வொரு மாநிலங்களுக்கு வாக்குகளும் வாக்காளர்களும் பிரிக்கப்பட்டுள்ளது.
(*) அரசியலமைப்பு (சம்மு & காசுமீரில் பயன்பாடு ) ஆணை
ஒரு நாடாளுமன்ற உறுப்பினரின் வாக்கின் மதிப்பு = சட்டமன்ற உறுப்பினர்களின் வாக்குகளின் மொத்த மதிப்பு / நாடாளுமன்ற உறுப்பினர்களின் எண்ணிக்கை.
வைதேஹி ஹெர்பர்ட்
வைதேஹி ஹெர்பர்ட் (ஆங்கிலம்: Vaidehi Herbert) தமிழ் நாட்டின் தூத்துக்குடியில் பிறந்து வளர்ந்தவர். இவர் 18 சங்க இலக்கிய தொகை நூல்களை தமிழிலிருந்து ஆங்கிலத்திற்கு மொழிபெயர்த்து வெளியிட்டதற்காகப் புகழ் பெற்றவர்.
வாழ்க்கை
அமெரிக்காவின் கலிபோர்னியாவில் உள்ள சான் பிரான்சிஸ்கோ மாநில பல்கலைக்கழகத்தில் நலவாழ்வு நிர்வாகத்தில் எம்.ஏ., பட்டம் பெற்றவர். அமெரிக்காவில் 33 ஆண்டுகளாக வாழ்ந்து வரும் இவர், கடந்த 14 ஆண்டுகளாக அமெரிக்காவின் ஹவாயில் வசித்துவருகிறார்.
மொழிபெயர்ப்புப் பணி
கல்லூரியில் தமிழை இரண்டாவது மொழியாகக் கற்றவர் இவர். இவர் சங்க இலக்கிய நூல்களை ஐயம் திரிபற கற்பதில் மிகுந்த ஈடுபாடு காட்டினார். சென்னை இராணி மேரி கல்லூரியின் தமிழ் உதவிப் பேராசிரியை முனைவர் ருக்மணி ராமச்சந்திரனை அணுகி முல்லைப்பாட்டு என்ற தொகை நூலை இவர் கற்றுக்கொண்டார். 18 சங்கத் தமிழ் தொகை நூல்களை மொழி பெயர்க்கும் மகத்தான பணியை அவர் தனியாகவே மேற்கொண்டுள்ளார்.
இவர் பத்துப்பாட்டு மற்றும் எட்டுத்தொகை ஆகிய 18 சங்க இலக்கிய நூல்கள், ஏழு பதினெண்கீழ்கணக்கு நூல்கள், முத்தொள்ளாயிரம் மற்றும் பாண்டிக்கோவை ஆகிய தமிழ் இலக்கிய நூல்களை ஆங்கிலத்தில் மொழிபெயர்த்துள்ளார். தாகூரின் கீதாஞ்சலியையும் தமிழில் மொழிபெயர்த்துள்ளார். இவருடைய முல்லைப்பாட்டு மற்றும் நெடுநெல்வாடை ஆகிய இரு நூல்களின் மொழிபெயர்ப்புகளை அமெரிக்க வாழ் தமிழறிஞர் மற்றும் பேராசிரியர் ஜார்ஜ் எல். ஹார்ட்டும் (ஆங்கிலம்: George Luzerne Hart, III), பதிற்றுப்பத்து நூலை, ஜப்பானிய இந்தியவியலாளரும், ஜப்பானின் ஒசாகாவில் உள்ள சர்வதேச புத்த பல்கலைக்கழகத்தின் இந்திய இலக்கியத்தின் இணைப் பேராசிரியருமான முனைவர் டாக்கநோபு டாக்காஹாஷியும் (Dr. Takanobu Takahashi) மேற்பார்வை செய்து சான்று வழங்கியுள்ளார்கள்.
சங்கத் தமிழ் தொகை நூல்களில் இடம்பெறும் சொற்றொடர் அகராதியையும் (ஆங்கிலம்: Concordance) தொகுத்துள்ளது குறிப்பிடத்தக்கது. தனது சங்க இலக்கிய தமிழ் - ஆங்கில மொழிபெயர்ப்புகளுக்காக 20 வலைத்தளங்களையும் (learnsangamtamil.com) உருவாக்கியுள்ளார். மாணவர்களின் நிகழ்நிலை கற்றல் நடவடிக்கைகளுக்காகவும் தொலைதூர கல்வியினை  ஊக்குவிக்கவும் இந்த வலைத்தளங்கள் மிகவும் உதவுகின்றன. தமிழ் ஆர்வலர்களுக்காக பல சங்க இலக்கிய பயிற்சி பட்டறைகளையும் நடத்தி வருவது குறிப்பிடத்தக்கது. அமெரிக்க நாட்டில் கரோலினாவின் தமிழ்ச் சங்கம், கிரேட்டர் வாஷிங்டனின் தமிழ்ச் சங்கம், டல்லாஸ்-ஃபோர்ட் வொர்த் மெட்ரோப்ளெக்ஸ் தமிழ்ச் சங்கம், அவ்வை தமிழ் மையம் மற்றும் சாஸ்தா தமிழ் அறக்கட்டளை. மிச்சிகன் தமிழ்ச் சங்கம், தமிழ் இலக்கியத் தோட்டம் மற்றும் டோரான்டோ தமிழ்ச் சங்கம் ஆகியவற்றின் நிதியுதவியுடன் இவர் பல பயிற்சி பட்டறைகளை நடத்தியுள்ளார். தமிழ்நாட்டிலுள்ள பள்ளிக் குழந்தைகளுக்கு புறநானூறு செய்யுள்களை கற்பிக்கும் திட்டத்தையும் தொடங்கியுள்ளார். தொலைபேசி வாயிலாகவும் சிலர் இவரிடம் தொடர்புகொண்டு சங்க இலக்கியம் கற்பதுண்டாம். பள்ளிக்குழந்தைகள் மற்றும் ஏழை பெண்களின் மேம்பாட்டிற்காக 2003 முதல் 2013 வரை கோலம் அறக்கட்டளை என்னும் இலாப நோக்கமற்ற அமைப்பைத் தொடங்கி அதன் தலைவராகவும் இருந்துள்ளார்.
ஆர்வர்டு தமிழ் இருக்கை
ஆர்வர்டு பல்கலைக்கழகத்தில் தமிழ் இருக்கையை அமைப்பதில் குறிப்பிடத்தக்க பங்கு வகித்துள்ளார். 2014 ஆம் ஆண்டில், வட அமெரிக்காவின் தமிழ்ச் சங்கங்களின் கூட்டமைப்பு (ஆங்கிலம்: Federation of Tamil Sangams  of North America (FETNA) மிசௌரியின் செயின்ட் லூயிஸில் நடத்திய விழாவில் இவர் விருது பெற்றார். இந்த விழாவில் இதய நோய் நிபுணர் விஜய் ஜானகிராமன் இவருடன் நடத்திய உரையாடலில் ஆர்வர்டு தமிழ் இருக்கை பற்றிய யோசனை வேரூன்றியது. இவரது வேண்டுகோளுக்கு இணங்க, இதய நோய் நிபுணர் விஜய் ஜானகிராமன், மற்றும் புற்றுநோயியல் நிபுணர் சுந்தரேசன் சம்பந்தம்  ஆகியோர் ஆர்வர்டில் ஒரு இருக்கை அமைக்க முடிவு செய்தனராம்.
விருதுகள்
இவருடைய மொழிபெயர்ப்பு பணியை பாராட்டி:
உணவு அருங்காட்சியகம்
thumb| [[சீனக் குடியரசு|தைவானின் கோசியுங்கில் உள்ள தைவான் சர்கரை அருங்காட்சியகம்.]] உணவு அருங்காட்சியகம் (Food museum) என்பது மனிதகுலத்தைத் தாங்கி நிற்கும் உணவு கதையைச் சொல்லும் ஒரு அருங்காட்சியகம் ஆகும். பிரான்சின் பாய்ஸ் நகரில் உள்ள குங்குமப்பூ அருங்காட்சியகம் போன்று ஒரு குறிப்பிட்ட பொருளைப்பற்றி இத்தகைய அருங்காட்சியகங்களில் கவனம் செலுத்தப்படலாம். உதாரணமாக ஒரு தாவரத்திலிருந்து தயாரிக்கப்படும் ஒரு உணவை அவர்கள் ஆராயலாம். எடுத்துக்காட்டாக ஜெர்மனியில் உல்மில் இருக்கும் ப்ரெட் அருங்காட்சியகம்; விஸ்கொன்சினில் உள்ள தேசிய கடுகு அருங்காட்சியகம் போன்றும்; கலிபோர்னியாவின் கோபியா அருங்காட்சியகத்தில் காட்சிப்படுத்தப்படும் உணவு கலை; அல்லது வரலாற்று பண்ணைகள், உதாரணமாக, அயோவாவின் லிவிங் ஹிஸ்டரி ஃபார்ம்ஸ்.
சில சந்தர்ப்பங்களில், உணவு அருங்காட்சியகங்களானது, உலகு எவ்வாறு சாப்பிடுகின்றது என்பதைக் கவனத்தில் கொள்கின்றன. இதற்கு எடுத்துக்காட்டு பிரான்சின், மான்ட்பில்லியில் உள்ள அக்ரோபோலிஸ் அருங்காட்சியகம், சுவிட்சர்லாந்தின், நெஸ்லே பவுண்டேசனின் அருங்காட்சியகம் போன்றவை ஆகும். ஜப்பான் நாட்டின் றாமென் அருங்காட்சியகம் என்பது ஒரு புதுமையான உணவு அருங்காட்சியகம் ஆகும், இங்கு றாமென் உணவு வரலாறும், பல்வேறு நூடுல்ஸ் உணவகங்களும், பேரங்காடி வடிவில் காட்சிப்படுத்தப்பட்டு உள்ளது.
உணவு அருங்காட்சியகங்கள் வளர்ந்து வரும் உணவு பாரம்பரிய இயக்கத்தின் ஒரு பகுதியாகும்.
இந்தியாவில்
இந்தியாவின் முதல் உணவு அருங்காட்சியகம் தமிழ்நாட்டின் தஞ்சாவூர் மாவட்டத்தில் அமைந்துள்ளது.
மேற்கோள்கள்
பகுப்பு:அருங்காட்சியக வகைகள்
புவியரசு
புவியரசு (பி. 1930) ஒரு தமிழ்க் கவிஞர் மற்றும் மொழிபெயர்ப்பாளர். இவர் 2009ன் தமிழுக்கான சாகித்திய அகாதமி விருது பெற்றவர்.
வாழ்க்கைக் குறிப்பு
புவியரசு உடுமலைப்பேட்டைக்கு அருகிலுள்ள லிங்கவநாயக்கன் புதூர் கிராமத்தில் சுப்பையா என்பவருக்கு மகனாகப் பிறந்தவர். இவரது இயற்பெயர் சு. ஜெகநாதன். ஜெகநாதன் என்ற சமஸ்கிருத வார்த்தையின் தமிழாக்கம் தான் புவியரசாகும். இவரது பெற்றோர் கிராமத்திலிருந்து குடிபெயர்ந்து கோயம்புத்தூரில் வசித்தனர். இவர் இடைநிலை பட்டத்தைக் கோயம்புத்தூர் அரசு கலைக் கல்லூரியிலும் தமிழ் வித்வான் பட்டத்தைப் பேரூர் தமிழ்க் கல்லூரியிலும் பெற்றார். இவர் 30 ஆண்டுகளுக்கும் மேலாக ஆசிரியராகப் பணிபுரிந்தார். இவரது படைப்புகள் 1952லிருந்து வெளிவர ஆரம்பித்தன. இவர் அரசியல்ரீதியாக ஒரு மார்க்சிசவாதி. திராவிடக் கட்சிகளுக்கு எதிரானவர். இவர் தமிழ்மொழியைத் தமிழ்நாட்டின் ஆட்சிமொழியாக்குவதற்கு நடந்த போராட்டங்களிலும் எல்லைப் போராட்டங்களிலும் ஈடுபட்டு சிறை சென்றவர். சிறிதுகாலம் மட்டும் இயங்கிய வானம்பாடி இலக்கிய இயக்கத்தைத் தோற்றுவித்தவர்களில் இவரும் ஒருவர். தனது இலக்கியப் பயணத்தில் 80க்கும் மேற்பட்ட படைப்புகளைத் தந்துள்ளார். ஷேக்ஸ்பியர், கலில் கிப்ரான், உமர் கய்யாம், ஓஷோ, ஃபியோடார் டாஸ்டோவ்ஸ்கி மற்றும் ரவீந்திரநாத் தாகூர் ஆகியோரின் படைப்புகளைத் தமிழில் மொழிபெயர்த்துள்ளார். இவரது சில கவிதைகள் ஆங்கிலம், உருசிய, அங்கேரி மற்றும் சிங்கள மொழிகளிலும் இந்திய மொழிகளான மலையாளம், கன்னடம் மற்றும் இந்தியிலும் மொழிபெயர்க்கப்பட்டுள்ளன. இவரது கவிதை புரட்சிக்காரன் 2007ல் மொழிபெயர்ப்புக்கான சாகித்திய அகாதமி விருது பெற்றது. இக்கவிதை காஜி நஸ்ருல் இஸ்லாம் எழுதிய தி ரெவலூஷனரி என்ற கவிதையின் தமிழ் மொழிபெயர்ப்பாகும். இவரது கவிதைத் தொகுப்பான கையொப்பம் 2009ன் தமிழுக்கான சாகித்திய அகாதமி விருது பெற்றது. தமிழ் ஆசிரியர்களுக்கு முறையான பயிற்சி அளிப்பதற்காக ஏற்படுத்தப்பட்ட அறக்கட்டளையானது, புவியரசு வளர்ச்சி மையம் என  இவரது பெயரால் அழைக்கப்படுகிறது. தற்சமயம் இவர் கோயம்புத்தூரில் வசித்து வருகிறார்.
எழுதிய நூல்கள்
(முழுமையானதல்ல)
மேற்கோள்கள்
பகுப்பு:1930 பிறப்புகள் பகுப்பு:தமிழக எழுத்தாளர்கள் பகுப்பு:வாழும் நபர்கள் பகுப்பு:திருப்பூர் மாவட்ட நபர்கள்
திருப்பனங்காடு ஊராட்சி
திருப்பனங்காடு ஊராட்சி (Thiruppanangadu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1684 ஆகும். இவர்களில் பெண்கள் 841 பேரும் ஆண்கள் 843 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பீச்சி அணை
பீச்சி அணை திரிசூர் என்பது இந்தியாவின் கேரளத்தில் உள்ள திருச்சூர் நகரத்திற்கு வெளியே. 22 km தொலைவில் அமைந்துள்ள ஒரு அணையாகும். இது திருச்சூரை சுற்றியுள்ள கிராமங்களுக்கு நீர்ப்பாசன திட்டங்களுக்காக கட்டபட்ட அணை ஆகும். அதே சமயத்தில், இது திருச்சூர் நகரத்தின் மக்களின் குடிநீர் தேவையையும் பூர்த்தி செய்கிறது. நீர்ப்பாசன அணையாக செயல்படும் இந்த அணையிலிருந்து, திருச்சூர் நகரத்திலும் அதைச் சுற்றியுள்ள நெல் வயல்களுக்கும் நீர் சென்றடைகிறது. மணாலி ஆற்றின் குறுக்கே கட்டப்பட்ட இந்த அணை கிட்டத்தட்ட 3200 acre பரப்பளவைக் கொண்டுள்ளது. பீச்சி-வாழனி வனவிலங்கு சரணாலயத்தின் கரையில் யானைகளைக் காணலாம், இது 1958 ஆம் ஆண்டில் 125 sqkm பரப்பளவில் நிறுவப்பட்டது.
வரலாறு
இடது|thumb| பீச்சி அணையின் நுழைவு அப்போதைய கொச்சி சுதந்திர அரசின் முதல் பிரதம மந்திரியான ஈ. இக்கண்டா வாரியர் (1890-1977) பீச்சி அணையின் கட்டிடக் கலைஞர் ஆவார். திருச்சூரில் பெரும்பான்மையானவர்கள் இந்த அணை கட்டுவதை எதிர்த்தனர். கேரளத்தைச் சேர்ந்த பொறியாளர்கள் இந்த திட்டத்தை எதிர்த்ததால், அணை கட்ட ஆந்திராவிலிருந்து ஓய்வு பெற்ற தலைமை பொறியாளரை அழைத்து வந்தார். அணை 1959 இல் கட்டி முடிக்கப்பட்டது என்றாலும். 1957 அக்டோபர் 4, அன்றே கேரளத்தின் முதல் ஆளுநரான புர்குல ராமகிருஷ்ண ராவ் அணையைத் திறந்து வைத்தார். இடது|thumb| பீச்சி அணையில் இருந்து பீச்சி -வாழனி வனவிலங்கு சரணாலயத்தின் தோற்றம்
குறிப்புகள்
பகுப்பு:Coordinates not on Wikidata பகுப்பு:திருச்சூர் மாவட்டத்திலுள்ள அணைகள்
கரும்பத்தூர் ஊராட்சி
கரும்பத்தூர் ஊராட்சி (Karugambathur Gram Panchayat), தமிழ்நாட்டின் வேலூர் மாவட்டத்தில் உள்ள வேலூர் வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5277 ஆகும். இவர்களில் பெண்கள் 2652 பேரும் ஆண்கள் 2625 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுல்தான்பூர் தேசியப் பூங்கா
சுல்தான்பூர் தேசியப் பூங்கா (Sultanpur National Park) இந்தியாவின் அரியானா மாநிலத்தில் அமைந்துள்ளது. இது முன்னர் சுல்தான்பூர் பறவைகள் காப்பகமாக இருந்தது. பின்னர் 1991 ஆம் ஆண்டு இது தேசியப் பூங்காவாக அறிவிக்கப்பட்டது. இது குர்காவுன் நகரிலிருந்து 15 கிலோமீட்டர்கள் தொலைவில் அமைந்துள்ளது. இங்கு 250 வகையான பறவைகள் இருப்பதாக கணக்கிடப்பட்டுள்ளது. மேலும் 100 புலம்பெயர் பறவைகளும் இங்கு வருகின்றன. இப்பூங்காவின் வருடாந்திர வெப்பநிலை 0° முதல் 46° வரை அதிகரிக்கிறது. இதன் பரப்பளவு 1.43 சதுர கிலோமீட்டர்கள் ஆகும்.
அறிமுகம்
இது முன்னர் சுல்தான்பூர் பறவைகள் காப்பகமாக இருந்தது. பின்னர் 1991 ஆம் ஆண்டு இது தேசியப் பூங்காவாக அறிவிக்கப்பட்டது. சுல்தான்பூர் பறவைகள் சரணாலயம் இந்தியாவின் மிகவும் பிரபலமான தேசிய பூங்காவாகும். ஹரியானா மாநிலத்தில் குருகிராம் மாவட்டம், ஃபாரூக்நகர், சுல்தான்பூர் என்ற கிராமத்தில் அமைந்துள்ளது. டெல்லியில் உள்ள தௌலா கானிலிருந்து 40 கி.மீ தொலைவிலும், குருகிராம் - ஜாஜர் நெடுஞ்சாலையில் குர்காவுன் நகரிலிருந்து 15 கிலோமீட்டர்கள் தொலைவிலும் சுல்தான்பூர் கிராமம் அமைந்துள்ளது. இங்கு 250 வகையான பறவைகள் இருப்பதாக கணக்கிடப்பட்டுள்ளது. மேலும் குளிர்காலத்தில் நூற்றுக்கும் மேற்பட்ட எண்ணிக்கையிலான புலம்பெயர் பறவைகளும் இங்கு வருகின்றன. இப்பூங்காவின் வருடாந்திர வெப்பநிலை 0° முதல் 46° வரை அதிகரிக்கிறது. இதன் பரப்பளவு 1.43 சதுர கிலோமீட்டர்கள் ஆகும்.
ஹரியானா அரசு சுல்தான்பூர் பறவைகள் சரணாலயத்தில் மேடுகளை அமைத்தல், பாதைகளை அகலப்படுத்துதல், குழாய் கிணறுகள் தோண்டுவது போன்ற பல மேம்பாட்டு பணிகளை மேற்கொண்டுள்ளது. கருவேலம், வேம்பு போன்ற அதிகமான மரங்களை நடவு செய்வதன் மூலம் இப்பகுதியில் தாவரங்களை மேம்படுத்த முயற்சிகள் மேற்கொள்ளப்படுகின்றன. உலகில் மொத்தம் 10,000905630 வகையான பறவைகளின் பட்டியலில் இருந்து சுமார் 9 வகை பறவையினங்கள் பருவகால மாற்றங்களால் இடம் பெயர்வுகளில், கிட்டத்தட்ட 3 இனங்கள் இந்தியாவுக்கு குடிபெயர்கின்றன, இதில் மத்திய ஆசியாவின் வான்வழியைப் பயன்படுத்தும் 175 நீண்ட தூர இடம்பெயர்வு இனங்கள் அடங்கும். மேலும் அமுர் வல்லூறு, மஞ்சள் பாறு, உப்புக்கொத்திகள், வாத்து, ]] பெரிய நாரை, அரிவாள் மூக்கன், பூநாரை, தாமிர இறக்கை இலைக்கோழி, போன்றவைகளும் அடங்கும். இவற்றில் ஏறக்குறைய 10 வகையான பறவைகள் சுல்தான்பூர் பறவைகள் சரணாலயத்தில் காணப்படுகின்றன. அவைகளில் சில இங்கேயே வசிப்பவைகள். மற்றவைகள் சைபீரியா, ஐரோப்பா மற்றும் ஆப்கானிஸ்தான் போன்ற தொலைதூர பகுதிகளிலிருந்து வந்தவைகள் ஆகும். ஒரு சில நெல்வயல் நெட்டைக்காலி, ஊதாத் தேன்சிட்டு, சின்ன நீர்க்காகம், புறா, ஐரோவாசியா நத்தைக் குத்தி, கௌதாரி, மஞ்சள் மூக்கு நாரை,வெண்தொண்டை மீன்கொத்தி, சின்னக் கொக்கு, பெரிய கொக்கு, உண்ணிக்கொக்கு, போன்ற உள்ளூர் பறவைகளும் இதில் அடங்கும்.
ஒவ்வொரு ஆண்டும் 100 க்கும் மேற்பட்ட புலம்பெயர்ந்த பறவை இனங்கள் சுல்தான்பூரில் உணவளிக்கும் இடங்களைத் தேடி குளிர்காலத்தை கடக்கின்றன. குளிர்காலத்தில், இந்த சரணாலயம் சைபீரியக் கொக்கு, பெரும் பூநாரை, பேதை உள்ளான், கிளுவை, பச்சைக்காலி, ஊசிவால் வாத்து, வெள்ளை வாலாட்டிக் குருவி, ஆண்டி வாத்து போன்ற புலம்பெயர்ந்த பறவைகளின் அழகிய பனோரமாவை வழங்குகிறது.
சூழ்நிலை
பறவை வளர்ப்பு மற்றும் பறவை பார்வையாளர்களுக்கு ஏற்றவகையில் இந்தப் பறவைகள் சரணாலயத்தில் ஈரநிலங்கள், அதிக எண்ணிக்கையிலான புலம்பெயர்ந்த பறவைகள் இங்கு வரும்போது சிறந்த முறையில் பார்வையிடப்படுகிறது. சுல்தான்பூரில் கடுமையான வட இந்திய கோடைகாலத்தின் 0° முதல் 46° வரையிலான காலநிலை உள்ளது. குளிர்காலத்தில் 9° முதல் 0° வரையிலான கால நிலையைக் கொண்டுள்ளது. ஜூலை முதல் ஆகஸ்ட் இறுதி வரை மழைக்காலம் குறைவாகவே உள்ளது.
பறவைகள் சரணாலயம் நிறுவுதல்
ஒரு பறவைகள் சரணாலயமாக இது பிரபலமான ஆங்கிலேய உயிரியலாளரும் புகழ்ப்பெற்ற பறவையியலாளரும், தில்லி பறவைக் கண்காணிப்பு சங்கத்தின் கௌரவச் செயலாளாருமான பீட்டர் ஜாக்சன் என்பவரால் கண்டுபிடிக்கப்பட்டு இந்தியப் பிரதமர், இந்திராகாந்திக்கு பறவைகள் சரணாலயமான தில்லி அருகேயுள்ள சுல்தான்பூர் ஜீல் என்ற இடத்தில் ஒரு சரணாலயத்தை அமைக்க வேண்டியதன் அவசியம் குறித்து 1970 ஆம் ஆண்டில் எழுதினார். இந்திரா காந்தியும் அவரிடம் பறைவகள் சரணாலயத்திற்கு அழைத்துச் செல்லும்படி கேட்டுக்கொண்டார்.
புகைப்படங்கள்
இந்தத் தேசியப் பூங்காவின் புகைப்படங்கள் கீழே,
வெளி இணைப்புகள்
பகுப்பு:இந்திய தேசியப் பூங்காக்கள் பகுப்பு:குர்கான் மாவட்டம்
மேதை
மேதை அறிமுக இயக்குனர் சரவணன் இயக்கிய கலைமகள் கலைக்கூடம் தயாரித்த ஒரு 2012 தமிழ் மொழி அதிரடி நாடகத் திரைப்படமாகும். இதில் ராமராஜன் கௌசிகா, ஹாசினி மற்றும் சார்லி உள்ளிட்டோர் முன்னணி வேடங்களில் நடித்தனர். இத்திரைப்படத்திற்கு தினா இசையமைத்தார். படம் 15 ஜனவரி 2012 அன்று வெளியிடப்பட்டது.
கதை
( ராமராஜன் ) ஒரு புறநகர் நகரத்தில் மாதிரி பள்ளி ஆசிரியராக சரவணாவாக நடிக்கிறார். சிறையில், பள்ளிக் கட்டணத்தை வாங்க முடியாத வறிய மாணவர்களுக்காக அவர் உருவாக்கிய பொது அறக்கட்டளையிலிருந்து நிதி மோசடி செய்ததாக தவறாக தண்டிக்கப்பட்டார். சிறந்த ஆசிரியருக்கான விருதைப் பெற்று பின்னர் சிறையிலிருந்து விடுவிக்கப்பட்ட பின்னர், அந்த நபர் ஃப்ளாஷ்பேக் பயன்முறையில் செல்கிறார். அவரது நல்ல செயல்கள் மற்றும் அவரது நேர்மை, உண்மையை உருவாக்க அவர் எடுத்த முயற்சிகள் மற்றும் குழந்தைத் தொழிலாளர்களுக்கு எதிரான அவரது போராட்டம் பற்றி அறிந்து கொள்கிறார். சிறையிலிருந்து விடுவிக்கப்பட்ட சரவணா, தன்னை சிறைக்கு அனுப்பிய சதித்திட்டத்தை அறிகிறான். அவர் துன்மார்க்கரை எதிர்கொள்ள அல்லது மாறாக சீர்திருத்த முன்மொழிகிறார்.
தயாரிப்பு
பல ஆண்டுகளுக்குப் பிறகு ராமராஜன் நடித்த மறுபிரவேசமே மேதை ஆகும், இத்திரைப்படம் நடிகராக அவரது 44 வது படமாகும். இந்த படம் சரவணன் இயக்குனராக அறிமுகமானது, அவர் முன்பு செந்தில்நாதன் மற்றும் ஹரியுடன் பயிற்சி பெற்றார்.
பாடல்கள்
இத்திரைப்படத்திற்கு தினா இசையமைத்துள்ளார். இப்படத்தின் இசை வெளியீடு 17 ஜூலை 2010 அன்று சென்னையில் நடைபெற்றது.
வெளி இணைப்புகள்
பகுப்பு:2012 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சார்லி நடித்த திரைப்படங்கள்
விசயநகரப் பேரரசின்கீழ் தமிழ்நாடு
தமிழ்நாட்டில் விசயநகரப் பேரரசின் விரிவாக்கமானது, 1356 மற்றும் 1378 க்கு இடைப்பட்டக் காலத்தில் சங்கம மரபினரின் காலத்தில் தெற்கில் நடத்தப்பட்ட படையெடுப்பால் நடந்தது. 1377-78 ல் மதுரை சுல்தானகத்தின் அழிவின் இறுதியில், இன்றைய தமிழ்நாட்டின் பெரும்பகுதி விஜயநகரப் பேரரசின் ஆட்சியின் கீழ் வந்தது. மதுரை சுல்தான்கள் காலத்தில் ஆதரிப்பாரின்றி நலிவடைந்த இசை, கலை, கைவினைக் கலைகள் மற்றும் பெரும்பான்மை இந்துக்களின் சமயச் சுதந்திரம் போன்றவை விசயநகர மன்னர்களின் ஆட்சியால் மீட்கப்பட்டு, புத்துயிர்பெற்றன. ஆனால் அதேசமயம் இந்த புதிய ஆட்சியாளர்களின் ஆட்சியானது,  கன்னடம் மற்றும் தெலுங்கு ஆகிய மொழிகளை ஆதரித்ததால் தமிழ் மொழியானது புறக்கணிப்புக்கு ஆளாகி நிரந்தரமாக வீழ்ச்சியுற்றது. தமிழ் நாட்டில் விசயநகரப் பேரரிசின் பிடியானது 16 ஆம் நூற்றாண்டின் மத்தியில் சரிந்தது. இதையடுத்து இராச்சியமானது பல சிறிய பகுதிகளாக சிதைந்தது.
வரலாறு
தில்லி பேரரசர் முகம்மது பின் துக்ளக்கால் கைதுசெய்யப்பட்ட இரு சகோதரர்களான அரிகரர் மற்றும் புக்கர் ஆகியோரால் விசயநகரப் பேரரசு நிறுவப்பட்டது. கைதுசெய்யப்பட்ட இவர்கள்  இஸ்லாத்திற்கு கட்டாய மதமாற்றம் செய்யப்பட்டனர், பின்னர் அவர்கள் தப்பித்து, புதிய சமயத்தைத் துறந்து முஸ்லிம் படையெடுப்பாளர்களுக்கு எதிரான போரைத் தொடங்கினர். 1336 இல், அவர்கள் துங்கபத்திரை ஆற்றங்கரையில் தங்கள் தலைநகரான விசய நகரத்தை நிறுவினர். பின்னர் வடக்கு ஆக்கிரமிப்பாளர்களுக்கு எதிராக பல தொடர் தாக்குதலை மேற்கொண்டனர். இந்த தொடர் போர்களின் இறுதியில் தில்லி சுல்தானின் படைகள் பெரும் தோல்வியுற்று, தென் இந்தியாவில் இந்து ஆட்சி மீண்டும் தொடங்கியது.
விசயநகரப் பேரரசுக்கு முன்பு தமிழ்நாட்டை கடைசியாக ஆண்ட தமிழ் இந்து ஆட்சியாளர்களான மதுரை பாண்டியர்கள் அலாவுதீன் கில்சியின் தளபதியான மாலிக் காபூரால் தோற்கடிக்கப்பட்டு,  பாண்டிய நாடானது 1310 ஆம் ஆண்டு தில்லி சுல்தானகத்துடன் இணைக்கப்பட்டது. ஆயினும், 1335 ஆம் ஆண்டில், தில்லி சுல்தானகத்தின் பிரதிநிதியாக ஆண்டுவந்த  ஜலலுதின் அஸ்ஸான் கான் தனது சுயாட்சியை அறிவித்தார். பின் தன்னை மதுரையின் சுல்தானாக பிரகடனப்படுத்திக் கொண்டு மதுரை சுல்தானகத்தை உருவாக்கி தமிழ்நாட்டின் பெரும்பகுதியை சுயமாக ஆண்டனர். 1335 முதல் ஆட்சி செய்த மதுரை சுல்தான்கள் 1378 ஆம் ஆண்டில் விசயநகர பேரரசால் ஓழிக்கப்பட்டனர்.
விஜயநகரத்தின் சங்கம மரபு அரசர்கள், போசளருடன் சேர்ந்து மதுரை சுல்தானகத்தின் ஆட்சியை எதிர்த்து, அவர்களை வெளியேற்ற முயற்சி செய்தனர். போசளப் பேரரசரான மூன்றாம் வீர வல்லாளன் 1342 ஆம் ஆண்டு திருச்சிராப்பள்ளியில் கொல்லப்படுவதற்கு முன்னர் வரை மதுரை சுல்தானுடன் நீண்ட காலமாக போர் தொடுத்துவந்தார். விசயநகரப் பேரரசின் குமாரகம்பணன் தமிழ்நாட்டில் வடாற்காடு பகுதியை ஆண்டுவந்த சம்பூர்வராயர்களை 1356 இல் போரில் வென்று தமிழ்நாட்டில் தனது வெற்றிக் கணக்கைத் துவக்கினார். அதன்பிறகு குமர கம்பன் மேலும் தெற்கு நோக்கி சென்று நசீர்-உத்-தின் மீது கடுமையான தாக்குதலை நடத்தி நசுக்கி, மதுரை சுல்தானகத்தின் ஆட்சியை மதுரை மற்றும் அதைச் சுற்றியுள்ள சில பகுதிகளைக் கொண்டுள்ளதாக மட்டுமாக குறுக்கிவிட்டார். பின்னர் மதுரை சுல்தானை 1378 ஆம் அரிகரர் முழுமையாக வெற்றிகொண்டு தன்னை "தெற்கின் பேரரசர்" என்று அறிவித்துக்கொண்டார்.
குறிப்புகள்
பகுப்பு:விஜயநகரப் பேரரசு பகுப்பு:தமிழ்நாட்டு வரலாறு
காயின் மாநிலம்
காயின் மாநிலம் மலைதொடர்கள் அமைந்த மாநிலமாகும். இங்கு தாவநா மலைதொடர் NNW - SSE என்ற திசையில் செல்கிறது மற்றும் காரீன் மலையில் தெற்கு முடிவு வடமேற்கிலும் உள்ளது. இந்த மாநிலத்தின் எல்லைகளாக தாய்லாந்தின் மா ஹோங் சன், டாக் மற்றும் காஞ்சனாபுரி பகுதிகள் கிழக்கிலும், மொன் மாநிலம் மேற்கிலும் மற்றும் பகோ பிரதேசம் தெற்கிலும், மண்தாலே பிரதேசம், ஷான் மாநிலம் மற்றும் காயா மாநிலம் வடக்கிலும் சூழ்ந்துள்ளது.
வெளிப்புற இணைப்புகள்
பகுப்பு:மியான்மரின் மாநிலங்கள்
வஞ்சிநகரம் ஊராட்சி
வஞ்சிநகரம் ஊராட்சி (Vanjinagram Gram Panchayat), தமிழ்நாட்டின் மதுரை மாவட்டத்தில் உள்ள  கொட்டாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4476 ஆகும். இவர்களில் பெண்கள் 2228 பேரும் ஆண்கள் 2248 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீட் ஃபார் ஸ்பீடு
இந்த தொடரானது உண்மையில் கனடாவைத் தளமாகக் கொண்டு இயங்கும் டிஸ்டிங்டிவ் சாஃப்ட்வேர் என்ற நிறுவனத்தால் உருவாக்கப்பட்டது, இந்நிறுவனம் இ.ஏ. கனடா என அழைக்கப்படுகிறது. இந்த விளையாட்டுத் தொடரானது, 1994 ஆம் ஆண்டில் வட அமெரிக்கா, ஜப்பான் மற்றும் ஐரோப்பா ஆகிய இடங்களில் நீட் ஃபார் ஸ்பீடு என்பதுடன் அறிமுகமானது. ஆரம்பத்தில், இந்த தொடரானது ஐந்தாம் தலைமுறை பணியகங்களுக்கு தனித்துவமாக இருந்தது, பின்னர் 2008 ஆம் ஆண்டுக்கு முன்னர் அனைத்து ஏழாம் தலைமுறை வீடியோ விளையாட்டு பணியகங்களிலும் கிடைத்தது. பல்வேறு தடங்களில் பல்வேறு கார்களை பந்தயத்துக்கு ஓட்டுவதையே இவ்விளையாட்டுக்கள் கொண்டுள்ளன, இந்தக் கார் பந்தயத்தின் ஒரு சிறிய பங்கில் காவல்துறையின் துரத்திப் பிடித்தல்களும் உள்ளடங்கும். ஜப்பானில், இந்த தொடர் ஓவர் ட்ரைவின் என்ற பெயரில் வெளியிடப்பட்டது. நீட் பார் ஸ்பீடு:ஹை ஸ்டேக்ஸ் (Need for Speed: High Stakes) இன் வெளியீட்டுக்குப் பின்னர் மேற்கத்திய பெயரைத் தழுவியது. நீட் ஃபார் ஸ்பீடு: அண்டர்கிரவுண்ட் முதல், இந்தத் தொடரை விளையாடும் முறையில் காரின் வெளிப்புற தனிப்பயனாக்கம் ஒருங்கமைக்கப்பட்டுள்ளது. தற்போது, இந்த தொடரில் மூன்று விளையாட்டுக்கள் உருவாக்கப்பட்டுக் கொண்டிருக்கின்றன.
விளையாட்டுவகை
நீட் ஃபார் ஸ்பீடு மற்றும் இதன் பின்தொடர்ச்சிகள் எல்லாம் கார்ப்பந்தய விளையாட்டுக்கள் ஆகும், அனைத்திலுமே ஒரே அடிப்படை விதிகளே நடைமுறைப்படுத்தப்படுகின்றன, ஒரேமாதிரியான பொறிமுறையே உள்ளது. ஒவ்வொரு விளையாட்டிலும் ஒரு ஓட்டக் காரை பலவகை ஓட்டங்களில் விளையாட்டுவீரர் கட்டுப்படுத்துவார், இந்த விளையாட்டின் இலக்கு ஓட்டத்தில் வெல்வதாகும். டூர்னமெண்ட்/கேரியர் பயன்முறையில், வாகனங்கள், தடங்கள், இன்னும்பலவற்றின் பூட்டைத் திறப்பதற்காக விளையாட்டுவீரர் கார்ப்பந்தயத்தின் தொடரை வெல்லவேண்டும். ஒவ்வொரு பந்தயத்தையும் விளையாடும் முன்னர், அதில் ஓட்டுவதற்காக வாகனத்தை விளையாட்டுவீரர் தேர்வு செய்வார், மற்றும் வாகன மாற்றத்தைத் தேர்வுசெய்வதற்கான விருப்பமும் உள்ளது, இதில் தானியங்கு மற்றும் கைமுறை மாற்றம் ஆகியன உள்ளடங்கும். தொடரிலுள்ள அனைத்து விளையாடுக்களிலும் மல்டிபிளேயர் பயன்முறையின் சில வடிவங்கள் உள்ளன, இதனால் விளையாட்டுவீரர்கள் பிளவுரு திரை, LAN அல்லது இணையத்தின் வழியாக வேறு விளையாட்டு வீரர்களைத் துரத்தலாம்.
விளையாட்டுக்கள் ஒரேபெயரையே பகிர்கின்றபோதும், ஒரு வடிவம் அல்லது இன்னொரு வடிவத்திலுள்ள விளையாட்டுக்களின் டோன் மற்றும் ஃபோகஸ் குறிப்பிடத்தக்க அளவுக்கு வேறுபட்டுள்ளது. எடுத்துக்காட்டாக, சில விளையாட்டுக்களில் கார்கள் பொறிமுறை மற்றும் தோற்றச் சேதத்துக்கு உள்ளாகலாம், வேறு விளையாட்டுக்களில் கார்கள் ஒருபோதுமே சேதத்துக்கு உள்ளாகமாட்டாது, சில விளையாட்டுக்கள் இயற்பியலைக் கொண்டுள்ளன—அதாவது, உண்மையான காரின் தன்மைகளின்படியே மென்பொருளானது வடிவமைக்கப்படுகிறது—இவை உண்மையான காரையே நினைத்துப்பார்க்கக் கூடியவை, அதேவேளை பிற விளையாட்டுக்கள் தாங்கிக்கொள்ளும் இயற்பியலை உடையன (அதாவது உயர் வேகத்தில் சில வளைவுகளூடாகச் செல்கின்றன).
பெரும்பாலான விளையாட்டுக்கள் உரிமையில் காவல்துறை பின்தொடர்தல்களை சில வடிவத்தில் அல்லது பிறவற்றில் உள்ளடக்குகின்றன. முதலாவது விளையாட்டில், விளையாட்டு வீரர் X-மனிதனுக்கு எதிராக ஓட்டுவார், கைதாகாமல் அவனை தோற்கடிப்பதே இதன் குறிக்கோளாகும். காவல்துறை பின்தொடர்தலுள்ள சில விளையாட்டுகளில், விளையாடுபவர் ஒரு குற்றவாளியாகவோ அல்லது காவல்துறையாகவோ விளையாடலாம், கட்டாயம் பின்தொடர்ந்து குற்றவாளியைப் பிடிக்கவேண்டும். Need for Speed: Underground இல் அறிமுகப்படுத்தப்பட்டவை இழுபடுதல் மற்றும் இழுத்தல் (drifting and drafting) கோட்பாடுகளாகும், இவை முறையே சறுக்கல் மற்றும் இழுவைப் பந்தயத்தில் பயன்படுத்தப்படுகின்றன. இந்த புதிய பொறிமுறைகள் டூர்னமெண்ட்/கேரியர் பயன்முறையில் சாதாரண வீதி கார்ப்பந்தயங்களுக்கு அப்பால் உள்ளடக்கப்படுகின்றன. சறுக்கல் கார்ப்பந்தயங்களில், விளையாடுபவர் பிற பந்தையவீரர்களை விட அதிக புள்ளிகளைப் பெறுவதன் மூலம் அவர்களை தோற்கடிக்கவேண்டும்; இந்த புள்ளிகள் விளையாடுபவரின் வாகனத்தில் சறுக்கலால் உருவாக்கப்பட்ட நீளம் மற்றும் நேரத்தால் பெறப்படுகின்றன. இழுவை கார்ப்பந்தயங்களில், விளையாடுபவர் கைமுறை மாற்றத்திலான ஒரு கார் தொகுதியை பயன்படுத்துவார். இந்த வகையான கார்ப்பந்தயத்தின் குறிக்கோள், எதிர்த்தரப்புக் காரைப் பின்தொடர்ந்து, விளையாடுபவரின் வேக அதிகரிப்புக்காக இதன் செயற்பாட்டைப்போல நடிப்பதாகும். சாதாரணமான வீதி ஓட்டத்தைப்போல, பந்தயத்தை வெல்வதற்கு முதலாவதை முடிக்கவேண்டும், ஆனால் விளையாடுபவர் தடையொன்றின்மீது மோதிவிட்டார் எனில், பந்தயம் முடிந்துவிடும்.
ஒவ்வொரு புதிய விளையாட்டுடனும் கார் டியூனிங் கோட்பாடு விருத்தியடைந்தது. தொடரிலுள்ள ஆரம்பகால விளையாட்டுக்களில், காரின் தோற்றத்தை விட அதன் பொறிமுறைகளிலேயே அதிக கவனம் செலுத்தப்பட்டது. ஒவ்வொரு விளையாட்டுமே, இயக்கு மற்றும் அணை ஆகிய மாறுபடும் விருப்பங்கள் (அதாவது ABS, அல்லது இழுவைக் கட்டுப்பாடு) சரிப்படுத்தும் விருப்பங்கள் (அதாவது முன் கீழ்விசை, பின் கீழ்விசை, பிரேக் பயஸ், கியர் விகிதங்கள்) அல்லது மேம்படுத்தும் பாகங்கள் (அதாவது, எந்திரம், கியர்பெட்டி) ஆகியவற்றைக் கொண்டு மாற்றக்கூடிய சில வகையான கார் டியூனிங்கைக் கொண்டுள்ளது. அண்டர்கிரவுண்டி லிருந்து தற்போதைய விளையாட்டுவரை, வாகனங்களைத் தனிப்பயனாக்குவது என்பது 2001 திரைப்படமான த ஃபாஸ்ட் அண்ட் த ஃபியூரியஸை அடிப்படையாகக் கொண்டது. விளையாடுபவர் தனது விருப்பத்துக்கு ஏற்றமாதிரி மாற்றங்களை செய்யக்கூடிய இரு வகைகளாவன தோற்றம் மற்றும் செயலாற்றலாகும். நீட் பார் ஸ்பீட்: அண்டர்கிரவுண்ட் 2 (Need for Speed: Underground 2) வெளியிடப்பட்ட பின்னர், விளையாட்டுவீரரின் காரின் தோற்றமானது டூர்னமெண்ட்/கேரியர் பயன்முறையில் ஒரு முக்கியமான கருதுகோளாகிறது. உங்கள் கார் எவ்வாறு தோன்றுகிறது என்பது பத்து புள்ளிகளிற்கு எத்தனை என்ற தோற்ற மதிப்பீடு மூலம் அளவிடப்படுகிறது; கூடுதலான புள்ளிகளைக் கொண்டுள்ள விளையாட்டுவீரரின் காரானது, ஃபிக்ஷனல் ஆட்டோமொபைல் சஞ்சிகைகளில் சிறப்பிக்கப்படவுள்ள காருக்குரியது போல இருக்கும். ஒரு காருக்கு அதிகூடிய மதிப்பீடு கிடைக்கும்போது, அந்த வாகனம் சஞ்சிகையின் அட்டைப்படத்தில் வருவதற்கு தகுதியானது என அந்த விளையாட்டுவீரருக்குக் கூறப்படும்; அதன்பின்னர், அந்தக்காரைப் புகைப்படம் எடுப்பதற்காக வருமாறு கூறப்படும் குறிப்பிட்ட இடத்துக்கு அந்த விளையாட்டுவீரர் ஓட்டிச்செல்ல வேண்டும்.
அனைத்து கார்ப்பந்தய விளையாட்டுக்களைப்போல, நீட் ஃபார் ஸ்பீடு தொடரிலும் விளையாட்டுவீரர் பயன்படுத்துவதற்கான கார்களின் பெரிய பட்டியலொன்று உள்ளது. விளையாட்டில் உள்ளடக்கப்பட்ட வாகனங்கள், உண்மையில் பயன்பாட்டில் வந்த கார்களுக்குப் பின்னர் வடிவமைக்கப்பட்டு பெயரிடப்பட்டவை ஆகும். உரிமையிலுள்ள கார்கள் நான்கு வகைகளாகப் பிரிக்கப்படுகின்றன, அவை எக்ஸோட்டிக் கார்கள், மஸிள் கார்கள், டியூனர்கள் மற்றும் சிறப்பான வாகனங்கள். எக்ஸோட்டிக் கார்கள் லம்போர்கினி முர்சியலாகோ மற்றும் SLR மேக்லாரன் போன்ற கார்களைச் சிறப்பிக்கின்றன, மஸிள் கார்கள் முஸ்டாங் GT மற்றும் செவ்ரோலெட் கோர்வெட் Z06 போல இருப்பதாகக் கூறப்படுகின்றன, டியூனர் கார்கள் நிசான் ஸ்கைலைன் மற்றும் மிட்சுபிஷி எக்லிப்ஸ் போன்றவை. சிறப்பான வாகன வகையானது விளையாட்டில் பயன்படுத்தக் கிடைக்கின்ற காவல்துறைக் கார்களைக் குறிக்கின்றன. உண்மையில் இந்த தொடரானது, பிற அமைப்புகளிடையே ஆஸ்திரேலியா, ஐரோப்பா மற்றும் ஆப்பிரிக்கா ஆகியவற்றிலுள்ள ஓட்டத் தடங்கள் போன்ற சர்வதேச அமைப்புகளில் நடந்தது. அண்டர்கிரவுண்டு முதல் இந்த தொடரானது கற்பனையான மெட்ரோபாலிட்டன் நகர்களின் இடம்பெற்றுள்ளது. முதலாவது விளையாட்டு "ஹெட் டு ஹெட்" விளையாட்டு பயன்முறையில் போக்குவரத்தை சிறப்பித்தது, பின்னர் வந்த விளையாட்டுக்களில் போக்குவரத்தானது விருப்பங்கள் திரையில் இயக்கு மற்றும் அணை ஆகியவற்றுக்கிடையே மாற்றக்கூடியதாக இருந்தது. அண்டர்கிரவுண்டு முதல், கார்ப்பந்தயம் நடக்கும்போது சேர்க்கப்படும் நிலையான தடையாக போக்குவரத்து உள்ளது.
உருவாக்கம்
1997 ஆம் ஆண்டில் V-ரேலி வெளியிடப்பட்டபோது, இது ஐரோப்பாவைத் தளமாகக் கொண்ட ஏடென் ஸ்டூடியோஸ் நிறுவனத்தால் உருவாக்கப்பட்டது, இதன் முற்பகுதியான நீட் ஃபார் ஸ்பீடு விளையாட்டுக்களில் இருந்தது போன்ற அம்சங்கள் எதையும் பொதுவாகக் கொண்டிருக்கவில்லை. இருப்பினும் விளையாட்டுக்கு தலைப்பிடும் உரிமைகளை EA வாங்கி, அதை வட அமெரிக்காவில் நீட் ஃபார் ஸ்பீடு: V-ரேலி என்ற பெயரில் தயாரித்தது. V-ரேலி 2 ஐ நீட் ஃபார் ஸ்பீடு என்ற தலைப்பில் EA வட அமெரிக்காவில் வெளியீடு செய்யும்போது, ஏடென் ஸ்டூடியோஸ் அதை ஐரோப்பாவில் உருவாக்கியிருக்கும். இருப்பினும் V-ரேலி 2 ஆனது பிற நீட் ஃபார் ஸ்பீடு தலைப்புகளைப்போல அதே வாய்ப்பாட்டையே பின்பற்றியது. 1999 ஆம் ஆண்டில், மோட்டார் சிட்டி ஆன்லைன் வெளியீட்டுடன் நீட் ஃபார் ஸ்பீடு தொடரின் ஒரு பக்கப் பொருளையும் செய்வதற்கான திட்டங்களை இ.ஏ (EA) அறிவித்தது. இருப்பினும் விளையாட்டானது நீட் ஃபார் ஸ்பீடு உரிமையில் உள்ளடக்கப்படும் என்று பின்னர் உறுதிப்படுத்தப்பட்டது, பக்கப் பொருள் தொடர் ஒருபோதும் தயாரிக்கப்படவே இல்லை.
விளையாட்டுக்கள்
நீட் ஃபார் ஸ்பீடு தொடரில் மொத்தமாக பதினாறு விளையாட்டுக்கள் வெளியிடப்பட்டுள்ளன. ஆறு விளையாட்டுக்களை இ.ஏ (EA) கனடா உருவாக்கியது, இரண்டை ஐரோப்பாவைத் தளமாகக் கொண்டு இயங்கும் வீடியோ விளையாட்டு உருவாக்குநரான ஏடென் கேம்ஸ் உருவாக்கியது. அந்த விளையாட்டுக்களின் பட்டியலை லிஸ்ட் ஆஃப் நீட் ஃபார் ஸ்பீடு டைட்டில்ஸ் என்பதில் பார்க்கலாம்.
நீட் ஃபார் ஸ்பீடு (1994)
தனிநபர் கணினிக்கான (PC) (டாஸ்) (DOS) (1995) பதிப்புகள் வெளியிடப்பட்டதுடன், 1994 ஆம் ஆண்டில் அசல் நீட் ஃபார் ஸ்பீடு  வெளியிடப்பட்டது. பிளேஸ்டேஷன் மற்றும் SEGA சட்டர்ன் (1996) ஆகியவை சிறிது காலம் கழித்து வந்தன. விளையாட்டின் ஆரம்பத்தில் பெரும்பாலான கார்கள் மற்றும் தடங்கள் கிடைக்கும், இதன் குறிக்கோள் என்னவென்றால் குழுப்போட்டிகளை வெல்வதன்மூலம் பூட்டப்பட்டுள்ள உள்ளடக்கத்தை திறத்தலாகும். முதலாவது பதிப்பானது காவல்துறை கார்களால் துரத்துதல்களைக் கொண்டிருந்தது, இதுவே ஹாட் பர்சூட் பதிப்புகள் என அழைக்கப்படும் (நீட் ஃபார் ஸ்பீடு III: ஹாட் பர்சூட், நீட் ஃபார் ஸ்பீடு: ஹை ஸ்டேக்ஸ் , நீட் ஃபார் ஸ்பீடு: ஹாட் பர்சூட் 2 , நீட் ஃபார் ஸ்பீடு: மோஸ்ட் வாண்டட் , நீட் ஃபார் ஸ்பீடு: கார்பன் மற்றும் நீட் ஃபார் ஸ்பீடு: அண்டர்கவர் ) தொடர்கள் முழுவதும் பிரபலமான பின்னணியாக இருந்தது, இடையில் வந்த பதிப்புகளை விட இவை அதிகமாக விற்பனையாகியுள்ளன. பந்தயத்தை கணினி வென்றுவிட்டால் அல்லது விளையாட்டுவீரர் கைதாகிவிட்டால் (விளையாட்டுவீரர் பலமுறைகள் தண்டிக்கப்பட்டால்) அவரைக் குற்றங்கூறிய விரும்பத்தகாத எதிராளியும் ஆரம்பகால பதிப்பில் வடிவமைக்கப்பட்டிருந்தார்.
நீட் ஃபார் ஸ்பீடு: சிறப்புப் பதிப்பு  என அழைக்கப்படும் இன்னொரு விளையாட்டுப் பதிப்பானது, விளையாட்டின் 1995 தனிநபர் கணினி வெளியீட்டை அடிப்படையாகக் கொண்டது, இது 1996 ஆம் ஆண்டில் தனிநபர் கணினி சிடி-ரோமுக்காக மட்டுமே வெளியிடப்பட்டது. இதில் டைரெக்ட்எக்ஸ் 2 (DirectX 2) மற்றும் TCP/IP பிணையமாக்கல் என்பவற்றுக்கான ஆதரவு, இரண்டு புதிய தடங்கள், பெரும்பாலான தடங்களுக்கான நேர வேறுபாடுகள் (காலை, மதியம் மற்றும் மாலை) மற்றும் விளையாட்டு எந்திரத்தில் பலவகைப்பட்ட மேம்பாடுகள் என்பவற்றைச் சிறப்பாகக் கொண்டிருந்தன.
நீட் ஃபார் ஸ்பீடு மற்றும் இதன் சிறப்புப் பதிப்பு ஆகியன மட்டுமே இந்தத் தொடரிலுள்ள விளையாட்டுக்களில் டாஸ்ஸை (DOS) ஆதரிப்பவை, தனிநபர் கணினிக்காக வெளியிடப்பட்ட தொடர்ச்சியான வெளியீடுகள் மைக்ரோசாஃப் விண்டோஸ் 95 அல்லது அதற்கு மேற்பட்டதில் மட்டுமே இயங்கும்.
நீட் ஃபார் ஸ்பீடு II (1997)
நீட் ஃபார் ஸ்பீடு II  ஆனது ஃபோர்ட் இண்டிகோ கோட்பாட்டு வாகனம் உள்ளடங்கலாக என்றுமே கிடைக்கக்கூடிய சில அரிதான மற்றும் பெரும்பாலான எக்ஸோட்டிக் வாகனங்களைச் சிறப்பித்தது, வட அமெரிக்கா, ஐரோப்பா, ஆசியா மற்றும் ஆஸ்திரேலியா ஆகிய நாட்டு பின்னணியிலான தடங்களையும் கொண்டிருக்கிறது. NFS II டப் செய்யப்பட்ட நாக்கவுட் டில் புதிய கார்ப்பந்தய பயன்பாடும் அறிமுகப்படுத்தப்பட்டது, இதில் முன்னணியில் செல்லும் கார்ப்பந்தயவீரரை மட்டும் விட்டுவிட்டு அவருக்கு வெற்றி கொடுக்கப்பட்டு, சுற்றுக்களை முடிக்கவேண்டியுள்ள கடைசி கார்ப்பந்தயவீரர்கள் நீக்கப்படுவார்கள்.
முதலாவது நீட் ஃபார் ஸ்பீடி ன் உண்மைத்தன்மையைக் கைவிடுதலில், NFS II ஆனது மேலும் பல ஆர்கேட்-போன்ற விளையாட்டுவகையை வழங்கியது, இதேவேளை விவரமாக வடிவமைக்கப்பட்ட நிலைகளை பேணுகிறது. மேலும், தட வடிவமைப்பானது மாற்றப்படக்கூடியது; இப்போது விளையாட்டுவீரர்கள் "மணல் கலந்த பாதை" மீது துரத்திச் செல்லமுடிந்தது, அதோடு குறுக்குவழிகளைப் பயன்படுத்துவதற்காக வயல்களூடாகவும் வெட்டக்கூடியது.
NFS II  இன் பிளேஸ்டேஷன் பிணையம் என்பது நெக்கான் (NeGcon) கட்டுப்பாட்டாளரின் நன்மையை மட்டுமன்றி டூயல் அனாலாக் மற்றும் டூயல்ஷாக் கட்டுப்பாட்டாளர்கள் நன்மையையும் எடுப்பதற்கான முதலாவது பிளேஸ்டேஷன் விளையாட்டாகும்.
NFS II இன் சிறப்பு பதிப்பான நீட் ஃபார் ஸ்பீடு II: சிறப்புப் பதிப்புகள்  ஒரு கூடுதல் தடம், கூடுதலான கார்கள் ஆகியவற்றையும், கிளைடுக்கான ஆதரவு, 3dfx ன் வூடூ மற்றும் வூடு 2 கிராபிக் அட்டைகள் ஆகியவற்றில் பயன்படுத்துகின்ற பின்னர் விரைவாக வளர்ச்சியடைந்த 3டி கிராபிக்ஸ் தரநிலை ஆகியவற்றைக் கொண்டுள்ளது.
நீட் ஃபார் ஸ்பீடு III: ஹாட் பர்சூட் (1998)
நீட் ஃபார் ஸ்பீடு III: ஹாட் பர்சூட்  ஆனது ஹாட் பர்சூட் பயன்முறையைச் சேர்த்தது, இதில் விளையாடுபவர் காவல்துறையிலிருந்து தப்பியோட முயற்சிக்கலாம் அல்லது ஒரு காவல்துறையாக வேகமாக கார் ஓட்டுபவர்களைக் கைது செய்யலாம்.
ஆடியோ வர்ணனை, பட ஸ்லைடுக் காட்சிகள் மற்றும் இசை வீடியோக்கள் ஆகியவற்றை வழங்குவதன் மூலம் சிடி-ரோமின் மல்டிமீடியா திறன்களின் நன்மைகளை NFS III எடுத்தது. அதிகாரப்பூர்வ வலைத்தளத்திலிருந்து மேலதிக கார்களின் பதிவிறக்கத்தை அனுமதிக்கும் தொடரிலுள்ள முதலாவது விளையாட்டும் இதுவாகும். இதன் விளைவாக, மற்றும்படி இந்த விளையாட்டில் கிடைக்காத மேலும் வாகனங்களை நவீன சமூகங்கள் உருவாக்கத் தொடங்கிவிட்டன. தனிநபர் கணினி பதிப்பானது நீட் ஃபார் ஸ்பீடு தொடரிலுள்ள டிரக்ட் 3D வன்பொருள் 3D வேகங்கூட்டியை ஆதரிக்கின்ற முதலாவது விளையாட்டுமாகும்.
நீட் ஃபார் ஸ்பீடு: ஹை ஸ்டேக்ஸ் / நீட் ஃபார் ஸ்பீடு ரோட் சேலஞ் (1999)
ஹை ஸ்டேக்ஸ்  (வட அமெரிக்கன் மற்றும் ஆஸ்திரேலியன் தலைப்பு) ரோட் சேலஞ்  (ஐரோப்பியன் மற்றும் பிரேசிலியன் தலைப்பு) என்றும் அழைக்கப்படும், இது 1999 கோடை காலத்தில் வெளியிடப்பட்டது.
ஹை ஸ்டேக்ஸா னது பல புதிய வகையான விளையாட்டுவகைகளை அறிமுகப்படுத்தியது: ஹை ஸ்டேக்ஸ், கெட்டவே, டைம் ட்ராப் மற்றும் கேரியர். ஹை ஸ்டேக்ஸ் என்பது கார்ப்பந்தய பயன்முறையாகும் (கேரியருடன்), இதில் தோற்கின்ற விளையாட்டுவீரரின் காரே சன்மானமாகும். கெட்டவேயில் துரத்துகின்ற காவல்துறை வாகனங்கள் பலவற்றைக் குறிப்பிட்ட ஒரு காலத்தில் ஓடி முந்துதல் வேண்டும். டைம் ட்ராப்பில் கார்களை மெதுவாக்குவதற்கு காவல்துறை கார்கள் முயற்சிக்கும்போதும், குறிப்பிட்ட ஒரு காலத்தில் குறிப்பிட்ட அளவு சுற்றுக்களைப் பூர்த்திசெய்ய வேண்டும். கேரியர் பயன்முறையில் பணம் சன்மானமாக வழங்கப்படுகிறது, இது குழுப்போட்டிகளின் வரிசை முறையில் கார்களை ஓட்டுவதன்மூலம் பணத்தைச் சம்பாதிப்பதோடு, அவ்விளையாட்டுவீரர் வாகனங்களையும், செயற்பாட்டு மேம்பாடுகளையும் வாங்குவதற்கும் அனுமதிக்கும். இன்னொரு விந்தை என்னவெனில் சேத மாதிரிகளின் அறிமுகமாகும். விபத்துக்களுக்குள்ளான வாகனங்கள் தோற்றத்தில் நசிந்த கார் உடல்களைக் கொண்டிருக்கும், செயற்பாட்டு தண்டனைகளால் பாதிக்கப்படும். கேரியர் பயன்முறையில் ஒரு கார்ப்பந்தயத்தின் பின்னர், பழுதுகளை வாங்குவதற்கான தேர்வு விளையாட்டுவீரருக்கு வழங்கப்படும். ஒவ்வொரு காரையும் மூன்று மேம்பட்ட நிலைகளுக்கிடையே மாற்றலாம் என்ற அம்சத்தை இந்த பயன்முறை கொண்டுள்ளபோதும், முதல்முறைக்காக கார்களை மேம்படுத்தவும் விளையாட்டுவீரர்களை அனுமதிக்கும்.
விளையாட்டின் பிளேஸ்டேஷன் பதிப்பானது தனிநபர் கணினி பதிப்புக்கு சில மாதங்களுக்கு முன்னர் வெளியிடப்பட்டது, இது மேம்படுத்திய விளையாட்டுமுறையை வழங்குகிறது. தனிநபர் கணினி பதிப்பிலுள்ள NFS III இலிருந்து மேலதிக பயன்பாடு இல்லாமல் அனைத்து புதிய தடங்கள் மட்டும் செயலாக்கப்பட்டன. மேலும், விளையாட்டிலுள்ள AI ஆனது கூடுதலாக மேம்படுத்தப்பட்டது; நெமிசிஸ், புலிட், ஃப்ரொஸ்ட், ரேஞ்சர் மற்றும் சும்ப் எனப் பெயரிடப்பட்ட ஐந்து AIகள் வேறுபட்ட ஓட்டும் இயல்புகளை வழங்கின (அதாவது பிழை ஒன்று ஏற்படும்வரை நெமிசிஸ் விளையாட்டுவீரரைத் துரத்தும், புலிட் கூடுதல் ஆளுமை நடையைக் காண்பிக்கும், இடைக்கிடை விளையாட்டுவீரரின் காரில் மோதுகின்றது). வெளியீட்டின்போது அஸ்டன் மார்டின் DB7 உம் விளையாட்டில் இருந்தது, ஆனால் தனிநபர் கணினி பதிப்பு விளையாட்டில் இது வேண்டுமென நீங்கள் விரும்பினால் ஆன்லைனில் இருந்து அதைப் பதிவிறக்கவேண்டி இருந்தது. பிளேஸ்டேஷன் பதிப்பில், மேக்லரன் F1 GTR ஆனது 1997 லாங் டெயிலை அடிப்படையாகக் கொண்டிருந்தது, இதேவேளை தனிநபர் கணினி பதிப்பானது அசல் 95/96 பதிப்பை அடிப்படையாகக் கொண்டது.
நீட் ஃபார் ஸ்பீடு: பார்ஸ்ச் அன்லீஸ்டு (2000)
அன்லீஸ்டு பார்ஸ்ச்  (வட அமெரிக்கா மற்றும் லத்தீன் அமெரிக்க தலைப்பு), பார்ஸ்ச் 2000  (ஐரோப்பியன் தலைப்பு) அல்லது எளிதான பார்ஸ்ச்  (ஜெர்மனியில்) முந்தைய பதிப்புகளிலிருந்து வேறுபடுகிறது, ஏனெனில் இது பார்ஸ்ச்களை மட்டுமே வழங்கியது மற்றும் அவற்றைக் குறித்த தகவல் வளத்தையும் தந்தது. எந்தவொரு NFS விளையாட்டிலும் வாகனத்தைக் கையாள்வதானது அதிகளவுக்கு உண்மையானதாக இருப்பதாகக் கருதப்படுகிறது, பார்ஸ்ச் பாகங்களின் கண்டிப்பான பட்டியலொன்றும் உள்ளது, இது பல ஆண்டுகளுக்கு நீடிக்கும். எவலூஷன் கேரியர் பயன்முறையில், 1950 முதல் 2000 வரை வரிசைக்கிரமமாக உள்ள கார்களின் பூட்டுகளைத் திறக்க விளையாட்டுவீரர் கார்ப்பந்தயங்களை வெல்லவேண்டியிருந்தது. அன்லீஸ்டு பார்ஸ்சா னது ஃபாக்டரி ட்ரைவர் பயன்முறையையும் வழங்கியது, இங்கே விளையாட்டுவீரர் பலவகை வித்தைகளுடன் பார்ஸ்ச்களைச் சோதிக்க வேண்டும் மற்றும் தனது கேரியருடன் தொடரவேண்டும். பிளவுரு திரை பயன்பாட்டை வழங்காத NFS விளையாட்டு தொடரில் இது முதலாவது விளையாட்டாகும். பிந்தைய ஆண்டுகளில், இது கேம் பார் அட்வான்ஸுக்காக வெளியிடப்பட்டது.
விளையாட்டுக் கட்டமைப்புத் துறையில் பார்த்தால், நீட் ஃபார் ஸ்பீடுகள் தனித்த ஒரு காரை முன்னிலைக்குக் கொண்டுவர மற்றும் வரலாறு மற்றும் மோட்டார் செயல்பாடுகள் இரண்டிலுமே அறிவுத்திறனை அதிகரித்து மேலும் ஆழமாக்க எடுக்கப்பட்ட சிறந்த கூட்டுமுயற்சியாக'  பெரும்பாலும் குறிப்பிடப்பட்டது. 'இது பார்ஸ்ச் வாகனங்களின் வரலாற்று வீடியோக்கள் மற்றும் பல பழைய புகைப்படங்களையும் வழங்குகிறது. " இவலூஷன் கோட்பாடானது பல மக்களுக்கான வெற்றியாக இருந்தது, விளையாட்டின் உயர் மட்ட கல்வியுலகம் மற்றும் பார்ஸ்ச் கார்களின் ஆழம் ஆகியவை காரணமாக பல புதிய பார்ஸ்ச் விசிறிகளை உருவாக்கியது.   ஃபாக்டரி ட்ரைவர் என்பது, குறித்த மலையில் கீழ்நோக்கிய ஓட்டம், வேகமான கார்ப்பந்தயங்கள், விநியோகங்கள் இன்னும் பலவற்றில் செயலாற்றல் மற்றும் கடத்தல் தவிர வேறுபட்ட வகையான பூட்டுத்திறத்தலாகும்.' ''
நீட் ஃபார் ஸ்பீடு: ஹாட் பர்சூட் 2 (2002)
நீட் ஃபார் ஸ்பீடு: ஹாட் பர்சூட் 2  என்பது புதிதாக உருவாக்கப்பட்ட இ.ஏ. பிளாக் பாக்ஸிலிருந்து (EA Black Box) பெறப்பட்ட அறிமுக நீட் ஃபார் ஸ்பீடு தலைப்பாகும் (வன்கூவரில் பிளாக் பாக்ஸ் கேம்ஸை வாங்கியபின்னர் உருவாக்கப்பட்டது), ஆறாம் தலைமுறைப் பணியகங்களுக்கான முதலாவது நீட் ஃபார் ஸ்பீடா கும். ஹாட் பர்சூட் 2 என்பது பிரதானமாக NFS III விளையாட்டுவகை மற்றும் நடையிலிருந்து தருவிக்கப்படுகிறது; இது காவல்துறையிடமிருந்தும் நீளமான குறுக்குவழிகளாக உள்ள உயர் தடங்களின் மேலாகச் செல்வதிலிருந்தும் தப்புவதையே வலியுறுத்தியது. இந்த விளையாட்டில் விளையாடும் வீரர்கள் காவல்துறையாகவும் விளையாடலாம் என்றாலும்கூட, பின்தொடரும் பயன்முறையானது NFS இன் முந்தைய பதிப்புகளை விட இதில் மிகவும்குறைந்தளவு உண்மைத்தன்மையாகவே இருந்தது; வேகமான வாகனத்தைத் தடுப்பதற்கு PIT பிறப்பித்தல் போன்ற உண்மையான காவல்துறை யுத்திகளைப் பயன்படுத்துவது தடுக்கப்பட்டுள்ளதால், வேகமாகச் செல்பவர்களை விளையாட்டுவீரர்கள் கைதுசெய்வதற்கு, அவர்களை குறித்த தடவைகள் "மறிக்க" வேண்டும்.